Svēte jõgi

Svēte, (leedu keeles Švėtė) on jõgi Lätis ja Leedu põhjaosas, Lielupe vasakpoolne  ja veerohkeim lisajõgi. Jõgi voolab Zemgale madalikul. Jõe pikkus on 123 km (sellest Lätis 75 km) ja valgla on 2380 km², sellest 1873 km² on Läti territooriumil. Jõe lang on 0,79 m/km.

Jõe nimi tuleb balti tüvest švėt ja tähendab säravat, sätendavat. Aleksandras Vanagas. Lietuvių hidronimų etimologinis žodynas. 338 lk., – Vilnius: Mokslas, 1981.

Svēte algab Šiauliai rajoonist ja voolab läbi  Joniškise rajooni põhja poole. Leedu aladel on jõe org 10 meetri sügavune, keskmine langus on 0,91 m/km. Suurim asula jõe kaldal on Žagarė linn, kus jõel on ka 24 hektari suurune paisjärv. Linnast põhja pool on jõgi kahe kilomeetri jooksul Läti ja Leedu piirijõeks. i  Švėtė. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 247 lk.

Lätis on jõel Augstkalne juures paisjärv. Augstkalnest allavoolu on jõe org maastikul vähemärgatav. Jõe ääres asub veel ka Svēte küla. Jõgi suubub Lielupe jõkke Jelgava linnas; suudme juures on jõe paremal kaldal karjäärid, kust kaevandatakse savi."Latvijas daba"

 Viited  

 Välislingid 

Kategooria:Lielupe jõgikond
Kategooria:Läti jõed
Kategooria:Leedu jõed